b'\n_START_ARTICLE_\nAmarcord\n_START_SECTION_\nRadnja\n_START_PARAGRAPH_\nMo\xc5\xbeda najslavnija ili najozlogla\xc5\xa1enija scena filma jest ona u kojoj mladi protagonist, tinejd\xc5\xbeer Titta (Bruno Zanin), postaje seksualno fiksiran na gradsku prodava\xc4\x8dicu duhanskih proizvoda, krupnu \xc5\xbeenu s ogromnim grudima. Jednoga dana, u trenutku kada mu se prodava\xc4\x8dica po\xc4\x8dne smijati zbog toga \xc5\xa1to je poku\xc5\xa1ao kupiti cigarete izvan radnog vremena, on uspijeva uti\xc5\xa1ati njezin smijeh i zaintrigirati ju tvrde\xc4\x87i kako ima dovoljno snage da ju podigne. \xc4\x8cuv\xc5\xa1i njegovu tvrdnju, prodava\xc4\x8dica ga izaziva da joj to doka\xc5\xbee, \xc5\xa1to on i \xc4\x8dini. Tako\xc4\x91er, vrlo bitno je napomenuti \xc4\x8dinjenicu kako Titto tim \xc4\x8dinom uzbu\xc4\x91uje prodava\xc4\x8dicu. Nadalje, nakon \xc5\xa1to ju on spusti i ode sjesti u kut, ona mu otkriva svoje ogromne grudi. No, obuzeta stra\xc5\xa1\xc4\x87u, prodava\xc4\x8dica niti tu ne zastaje ve\xc4\x87 masom svoga tijela svladava i priti\xc5\xa1\xc4\x87e maloga Tittu uz zid, pri \xc4\x8demu mu govori da sisa njezine velike grudi. Uz dodir Fellinijeve ironije, Tittini nezgrapni, o\xc4\x8dajni\xc4\x8dki poku\xc5\xa1aji da mazi i sisa ogromne, nadolaze\xc4\x87e prodava\xc4\x8dicine grudi (ona se svo to vrijeme nalazi u ekstazi), zavr\xc5\xa1avaju time da ga sami predmeti njegovih najve\xc4\x87ih po\xc5\xbeuda slu\xc4\x8dajno po\xc4\x8dnu gu\xc5\xa1iti. Kada prodava\xc4\x8dica to uo\xc4\x8di (da ga njene grudi po\xc4\x8dinju gu\xc5\xa1iti), ona gubi interes za njim, te ga potom otpravljuje na put (nakon \xc5\xa1to mu daruje kutiju cigareta)._NEWLINE_Tako\xc4\x91er, postoji i vrlo smije\xc5\xa1na scena u kojoj mentalno poreme\xc4\x87eni zio (ujak) provodi poslijepodne sa svojom obitelji. Nakon nekog vremena provedenog sa svojom obitelji, on se penje na stablo s kojeg potom vi\xc4\x8de "\'Voglio una donna!\'" (\xc5\xbdelim \xc5\xbeenu!). Nakon, prethodno spomenutog, njegov brat (Tittin otac) ga poku\xc5\xa1ava nagovoriti da se spusti dolje, no zio na to odgovara bacanjem kamenja na svoga brata. Naposljetku, nakon \xc5\xa1to padne no\xc4\x87, medicinske sestre odvode poreme\xc4\x87enog Tittinog ujaka nazad u ustanovu za psihi\xc4\x8dki poreme\xc4\x87ene bolesnike, pri \xc4\x8demu jedna od njih zaklju\xc4\x8duje: "Svi smo mi povremeno ludi".\n_START_SECTION_\nNagrade i nominacije\n_START_PARAGRAPH_\nFilm je osvojio Oscara za najbolji film na stranom jeziku a uz to bio je jo\xc5\xa1 nominiran za istu nagradu u kategorijama: najbolji redatelj (Federico Fellini); najbolji originalni scenarij (Federico Fellini, Tonino Guerra)_NEWLINE_Osim prethodno spomenute nagrade i nominacija za Oscara, film je osvojio i jo\xc5\xa1 12 drugih nagrada, uz \xc5\xa1to je ostvario i jo\xc5\xa1 jednu nominaciju. _NEWLINE_Ostale nagrade:_NEWLINE_Bodil - najbolji europski film (Federico Fellini); nagrada CEC - najbolji strani film; David - najbolji redatelj (Federico Fellini), najbolji film; Critics Award - najbolji strani film (Federico Fellini); Silver Ribbon - najbolji redatelj (Federico Fellini), najbolji novi glumac (Gianfilippo Carcano), najbolja pri\xc4\x8da (Tonino Guerra, Federico Fellini); KCFCC Award - najbolja strani film; Kinema Junpo Award - najbolji redatelj filma na stranom jeziku (Federico Fellini); NBR Award - najbolji film na stranom jeziku; NYFCC Award - najbolji redatelj (Federico Fellini), najbolji film._NEWLINE_Ostale nominacije:_NEWLINE_Zlatni globus - najbolji strani film.'